title: "Iarst Marcellusflud"
text: "At Iarst Marcellusflud wiar en grat sturemflud de 16. Janewoore 1219. Uun det sturemflud wurd dialen faan a nuurd faan a Neederlunen faan n\u00fc an a gebiiten am't S\u00fc\u00fcdersia auerfludet. Det wiar efter a hilig Marcellus I., baskop faan Room faan 307 tu 309, neemd, auer dat det san teenkdai wiar. Det as det iarst grat sturemflud bi a Nuurdsia, huar at en beracht faan uugtj\u00fc\u00fcgen faan jaft. Een uugtj\u00fc\u00fcg wiar Emo faan Witewierrum (1170-1237), di leeder abt faan't kluaster uun Witewierrum bi Groningen wurd. Hi beracht uun det Chronicon abbatum in Werum, dat en s\u00fc\u00fcdwaastwinj, wat haiel broocht, tu en sturem wurd. Det lep uun a naacht bi folmuun \u00fc\u00fcb nuurdwaast am, at jeew grat auersweemingen, wat a diker auerstiigd an a h\u00fcsing wechsp\u00e4\u00e4ld. \n\nEfter en beracht uun det Seksisk W\u00e4\u00e4ltkroonik (twesken 1225 an 1275 skrewen) stoorew amanbi 36.000 lidj. Efter a Analen faan Colmar (uk uun det 13. juarhunert skrewen) stoorew 50.000 lidj. F\u00f6\u00f6raal wiar Waastfresklun swaar bedraapt. At sturemflud maaget en sunwaal, wat twesken a Nuurdsia an a S\u00fc\u00fcdersia sted, tunant. H\u00f6g krooniken faan det 16. juarhunert maaget a sturem f\u00f6r't skeeben faan a Jadebusen feroontwurdelk.\n\nLuke uk diar\n \u00d6\u00f6der Marcellusflud\n\nNuurdsia"